Rektorer vil ha slutt på russetiden
Det viser en spørreundersøkelse som Aftenposten har gjennomført. Litt under halvparten av rektorene svarte på rundspørringen. Slik fordelte svarene seg blant de 200 rektorene som delte sin mening om den omdiskuterte feiringen: • 77 rektorer (38,5 prosent) mener hele russetiden bør avvikles. • 54 rektorer (27 prosent) mener russetiden bør bestå som i dag. • 40 rektorer (20 prosent) vil at feiringen bør få nye regler eller endres radikalt, som ved å forby russebusser eller redusere antall uker. Alternativ russetid: Disse jentene dropper russebussen • 29 rektorer svarte også «vet ikke», eller at det ikke er opp til skolen å bestemme dette. Les også: BI-lektor roser russen som bruker millionerAtle Solberg Berland ved Lørenskog videregående skole er en av dem som gjerne hadde sett en endring. – Russefeiringen ødelegger svært mye for elevenes læring og konsentrasjon de siste månedene av det siste skoleåret, sier han til Aftenposten. Berland skulle gjerne erstattet hele feiringen med en mer høytidelig markering, som elevene og skoleledelsen kunne planlegge og gjennomføre sammen. Gruppepress, fyll og pengebruk er blant argumentene mot dagens russetid, samt at feiringen går ut over både skolearbeid og eksamensresultater. – Selv om vi har hatt en mer avdempet feiring de siste årene, er det enkeltindivider som ikke greier å holde seg på matta. Russefeiring er et norsk begrep som har overlevd seg selv og utspilt sin rolle, mener Berland. Les også: Russetiden var før en 17 dagers lang feiring, nå har det blitt en livsstilDen delen av rektorene som ønsker å beholde russetiden for elevene sine, argumenterer med at det er snakk om en tradisjon med dype røtter i norsk kultur, som oppvoksende generasjoner ikke bør avskjæres fra. De mener det er positivt med en fest på slutten av skoleløpet, at det vil gi minner for livet, og at det tross alt er russen selv som eier feiringen – ikke skolen. «Jeg synes det er viktig å holde på denne "tradisjonen", en skal huske på at "kua har vært kalv". Jeg synes dette er en fin greie når det gjelder å avslutte 12-13 års skolegang, så lenge feiringen skjer innenfor gode rammer der russen viser folkeskikk», skriver Øyvind Togstad, rektor på Meldal videregående skole, i sitt svar. Russeklær: En eier har monopol på markedet
Et flertall av rektorene på landets videregående skoler tar til orde for at russefeiringen avlyses eller endres.